Diari Oficial de la Generalitat Valenciana


Sumari del DOGV 5526, del 04-06-2007 (2007/4414)

Notificació a Juan Carlos Qimi Vega de la interlocutòria número 111/2007 dictada en les actuacions del juí assumpte civil número 71/2005.
-----------------------------------------------------------------------------------------------------------------------------------------

### Dades del document

Número de DOGV
:   5526

Data del DOGV
:   04-06-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/4414


Data del document
:   26-03-2007

Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Descriptors 

:   * sistema judicial

Notificació a Juan Carlos Qimi Vega de la interlocutòria número 111/2007 dictada en les actuacions del juí assumpte civil número 71/2005. [2007/4414]  
Procediment: assumpte civil 000071/2005.  
Eva María Murcià Vicente, secretària del Jutjat de Primera Instància número 7 de Castelló.  
En el juí referenciat, s'ha dictat la resolució el text literal de la qual és el següent:  
«Interlocutòria número 000111/2007  
Jutge que la dicta: José Luis Conde-Pumpido García  
Lloc: Castelló de la Plana  
Data: 26 de març de 2007  
Antecedents de fet  
Primer. En data 25 de gener de 2005, el lletrat habilitat de la Generalitat Valenciana en representació de l'entitat pública a què es referixen els articles 172, 173 i 176.2 del Codi Civil la redacció donada per la Llei Orgànica 1/1996, de 15 de gener, de Protecció al Menor i la disposició addicional 1ª de la Llei 21/1987, d'11 de novembre, va presentar sol·licitud de proposta prèvia d'adopció de la menor d'edat Estrella Marina Quimi Suquilanda.  
Segon. Admesa a tràmit la sol·licitud es va registrar amb el número 71/2005, i a este van prestar el seu consentiment els adoptants, van ser oïts els pares biològics, als qui se'ls va fer saber que si consideraven que era necessari el seu assentiment, tenien un termini de 30 dies per a presentar l'oportuna demanda conforme a l'article 781.1 de la LEC, i ha transcorregut el dit termini sense haver presentat la corresponent demanda, per la interlocutòria de data 28 d'octubre de 2005 es va acordar donar per finalitzat el tràmit sobre la necessitat de prestació d'assentiment dels pares biològics dels menors, i queda ferma la resolució. Este procediment va ser suspés davant de l'existència de procediment d'oposició a resolució administrativa en matèria de protecció de menors número 945/2005, pel qual s'impugnava la resolució de data 10 de novembre de 2004 per la qual s'acordava l'acolliment preadoptiu i elevar proposta d'adopció respecte de la menor Estrella Marina Quimi Suquilanda, procediment que va ser desestimat per sentència de 10 de maig de 2006, posteriorment confirmada per SAP Castelló, Secció 2.A, d'11 de gener de 2007.  
Tercer. Alçada la suspensió del procediment, es va demanar informe del ministeri fiscal, que va informar en el sentit de considerar procedent l'adopció de la menor d'edat per ser el més adequat a l'interés d'esta, segons informe de data 21 de març de 2007.  
Fonaments jurídics  
Únic. L'article 75 del Codi Civil exigix per a l'adopció que l'adoptant siga major de 25 anys i que tinga, almenys, 14 anys més que l'adoptant, i es requerix que este siga menor d'edat no emancipat. L'article 176 determina que per a iniciar l'expedient d'adopció és necessària la proposta prèvia de l'entitat pública a favor de l'adoptant o adoptants que esta entitat haja declarat idonis per a l'exercici de la pàtria potestat. El Codi Civil en l'article 177 manifesta que: «..., hi haurà de l'adopció, en presència del jutge, l'adoptant o adoptants, preceptuant així mateix que hauran d'assentir a l'adopció en la forma establida en la Llei d'Enjuiciament Civil. 2ª Els pares de l'adoptant que no es trobara emancipat, a menys que estigueren privats de la pàtria potestat per sentència ferma o sotmesos en causa legal per a tal privació conforme a l'article 177.3 del Codi Civil, hauran de ser simplement oïts pel jutge, 1r els pares que no hagen sigut privats de la pàtria potestat, quan el seu assentiment no siga necessari per a l'adopció». S'apliquen les normes previngudes en l'article 781.1 de l'actual LEC, i així els pares que pretenguen que es reconega la necessitat el seu assentiment per a l'adopció podran comparéixer davant del tribunal que estiga sabedor del corresponent expedient i manifestar-ho així. El tribunal, amb suspensió de l'expedient assenyalarà el termini que prudencialment estime necessari per a la presentació de la demanda que no podrà ser inferior a 20 dies ni excedir 40. Presentada la demanda es tramitarà d'acord amb el que preveu l'article 753. Si no es presentara la demanda en el termini fixat pel tribunal es dictarà la interlocutòria que donarà per finalitzat el tràmit. Dictada esta resolució no s'admetrà cap reclamació posterior dels subjectes sobre la necessitat d'assentiment per a l'adopció de què es tracte. L'article 1.825 de la Llei d'Enjudiciament Civil de 1881, vigent conforme al que disposa la disposició derogatòria única de la Llei d'Enjudiciament Civil de 7 de gener de 2000, establix que totes estes actuacions es practicaran amb intervenció del ministeri fiscal, que haurà d'emetre el corresponent informe. L'article 108 del Codi Civil determina que «la filiació matrimonial i no la matrimonial, així com l'adoptiva, produïxen els mateixos efectes, conforme a les disposicions d'este Codi»; i l'article 109 disposa del mateix cos legal que «... la filiació determina els cognoms conforme al que disposa la llei».  
En este cas concorren tots els requisits abans exposats, ja que tal com es desprén de les partides de naixement aportades, tant els adoptants com l'adoptanda tenen les edats requerides per la Llei. S'han observat també els tràmits exigits, i han consentit l'adopció els adoptants per mitjà de compareixences de data 10 de març de 2005, i s'ha oït als pares biològics, respecte dels quals va precloure la possibilitat de sol·licitar la necessitat el seu assentiment en la present adopció. El ministeri fiscal va informar favorablement sobre la procedència de l'adopció tal com consta documentat en la causa. Per tot això s'ha de constituir l'adopció en els interessats, amb les conseqüències inherents a esta constitució, i es guardarà la necessària reserva sobre la identitat dels adoptants, a fi d'evitar que la família d'origen tinga coneixement de la identitat dels nous pares adoptius.  
Part dispositiva  
En atenció a allò que s'ha exposat, José Luis Conde-Pumpido García, magistrat jutge, de Primera Instància número 7 de Castelló, acorda:   
L'adopció de la menor d'edat Estrella Marina Quimi Suquilanda (nascuda a Vinaròs, Castelló, en data 4 de desembre de 2003 i inscrita en el Registre Civil de la dita població, en la Secció I, al tom 105, pàgina 383) en favor del matrimoni proposat pel Consell d'Adopció de Menors (expedient núm. 41/2002). Tot això en interés de la menor.  
Determineu els cognoms de la menor en la forma legalment establida.  
Ferma que siga esta resolució notifiqueu per mitjà d'exhort a l'encarregat del Registre Civil de Vinaròs (Castelló) a fi que es procedisca a la inscripció de l'adopció al marge de la inscripció de naixement de l'adoptada, i després d'això s'arxivarà este expedient.  
Notifiqueu esta resolució al promotor de l'expedient, als pares biològics i al ministeri fiscal, i feu-los saber que contra esta es pot interposar recurs d'apel·lació en el termini de cinc dies.  
Per a la notificació al pare biològic Juan Carlos Quimi Vega, en ignorat parador, publiqueu edictes en el tauler d'anuncis d'este Jutjat i en el Diari Oficial de la Comunitat Valenciana.  
Uniu esta resolució al llibre d'interlocutòries definitives d'este Jutjat, i deixeu testimoniatge en les interlocutòries.  
Així esta és la meua interlocutòria, que pronuncie, mane i firme.  
En atenció al desconeixement de l'actual domicili o residència del pare biològic Juan Carlos Quimi Vega, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació d'este edicte en el Diari Oficial de la Comunitat Valenciana, per a dur a efecte la diligència de notificació de la interlocutòria al pare biològic Juan Carlos Quimi Vega.  
Castelló de la Plana, 26 de març de 2007.- La secretària judicial: Eva María Murcià Vicente.